Perimetrij
Perimetrij ili serozni omotač maternice je vanjski sloj maternice, ekvivalentan peritoneumu. Embrionski je izveden iz viscelarnog peritoneuma. Perimetrij se sastoji od površinskog mezotelija i tankog sloja labavog vezivnog tkiva ispod njega. Zadnja površina maternice je potpuno pokrivena perimetrijem, ali prednja samo djelomično. Sa prednje strane, leži preko fundusa i tijela gdje se presavija na gornju površinu mokraćnog mjehura. Nabor peritoneuma tvori vezikouterinu kesicu. Otraga prekriva fundus, tijelo i grlić maternice, a zatim se presavija na rektum i formira rektouterinu kesicu.